Panagsurat
Idi agbasbasaak, nasadutak nga agsurat. Arigna awan naikur-it kadagiti kuadernok. Ad-adda a kaykayatko ti agbasa ngem ti agsurat, ti dumngeg ngem ti agikur-iti iti mangeg. Masadutak nga agitugtugot iti bolpen ken papel isut' gapuna a maapresiarko unay ti pagimbagan nga itden ti Internet. Nairanta daytoy a website para iti panagsuratko ta ditoy nga isarusarko dagiti kayatko a suraten.
Selpon (Life is too ironic to fully understand. It takes sadness to know what happiness is.)
Sinawarmi amin nga igid ti kalsada. Narigatankami a nangbirok iti nakaipuruakan ti luganna. No adda man tugot a pinarnuay ti lugan, napartak a ginaburan ti nagpatpatnag nga isno. Diakon inginggina ti lamiis ken dagiti niebe nga agtinnag. Uray no mamermeranak. Agkalimduosanak a makipagsawsawar. Mariknak a no bumaybayag ti pannakasapulmi kenkuana, umab-ababa met ti tiansana nga agbiag.
No Apay nga Agsuratak
Essem ken pagliwliwaak ti agsurat. Kangrunaanna nga agsuratak ta kayatko a maiburayko dagiti naimbag a leksion. Napateg kaniak ti oras ket maaramidko laeng daytoy no adda wayak ta ammok a limitadon ti panawenko nga agsurat wenno nagsardeng pay ketdin ti kanitok para iti daytoy ta inagawen ti panagsuratko ti panawaenko a mangbiag iti RFAAFIL. Umanayen para kaniak ti RFAAFIL a mangipaneknek no kasano nga ay-ayatek ti nagtaudak - ti kina-Ilokanok. Uray pay kaipapananna a matay ti bukod a PLUMAK.
ilo_Latn ilo_Latn eng_Latn ilo_Latn ilo_Latn ilo_Latn